proxectonos/corpus_dominio_legal_administrativo_tmp huggingface dataset:
APROBACIÓN INICIAL DO EXPEDIENTE DE MODIFICACIÓN ORZAMENTARIA Nº 50/23 NA MODALIDADE DE TRANSFERENCIA DE CRÉDITO Nº 27/23
ADMINISTRACIÓN LOCAL — Municipal — Moaña (Presupostos e cadros de persoal, 03/11/2023)

O Pleno do Concello de Moaña, na sesión ordinaria celebrada o día 26 de outubro de 2023, aprobou inicialmente o expediente de modificación orzamentaria nº 50/23 do orzamento xeral do Concello de Moaña, na modalidade de transferencia de crédito nº 27/23. O que se publica en cumprimento do ordenado e con aplicación do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación orzamentaria, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.2 Modificacións orzamentarias), ao que se accede a través da sede electrónica do Concello de Moaña ( https://concellodemoana.sedelectronica. gal/ ), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación orzamentaria considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación orzamentaria publicarase integramente no Boletín Oficial da Provincia. Documento asinado dixitalmente ao marxe.
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE NOVEMBRO-2023. EXPTE: 6576/2023
ADMINISTRACIÓN LOCAL — Municipal — Porriño, O (Recadación, 16/11/2023)

EXPTE: 6576/2023 Pola Alcaldía do Concello do Porriño aprobáronse, en data 6 de novembro de 2023 o decreto número 2023-3299, RESOLUCIÓN DE ALCALDÍA cuxa parte resolutiva di: “PRIMEIRO.— Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de NOVEMBRO de acordo coa citada ordenanza fiscal e a información aportada pola empresa adxudicataria do servizo. SEGUNDO.— Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.— Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
DH. A36.01899. SOLICITUDE DA COMUNIDADE DE USUARIOS A REVOLTA PARA A MODIFICACIÓN DAS CARACTERÍSTICAS DA CONCESIÓN DUN CAUDAL DE AUGA NO CONCELLO DE NIGRÁN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/06/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 2 de decembro de 2022 e como resultado do expediente incoado para o efecto, outorgouse á Comunidade de Usuarios A Revolta a modificación de características da concesión que se lle outorgara na resolución de Augas de Galicia de data 18.11.2005, modificacións que consisten en incluír tres novas captacións, situadas na parroquia de Camos (Santa Baia), no concello de Nigrán (Pontevedra), así como o incremento do caudal da concesión para aproveitar 10.136,7 m3 anuais de auga, con destino a uso doméstico. Santiago de Compostela, 25 de maio de 2023 O xefe do Servizo de Tramitación Técnico-Administrativa do Dominio Público Hidráulico Jenny Beatriz Achhoud Ordean
APROBACIÓN PADRÓN FISCAL SERVIZO AXUDA NO FOGAR (S. A. F.) AGOSTO 2023
ADMINISTRACIÓN LOCAL — Municipal — Agolada (Outros documentos, notificacións e informacións públicas, 03/10/2023)

Por Resolución de Alcaldía de data 25 de setembro do 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de AGOSTO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada, 25 DE SETEMBRO DO 2023.- O Alcalde por delegación, Pedro García Casares.
DELEGACIÓN ATRIBUCIÓN PARA AUTORIZACIÓN DE MATRIMONIO CIVIL NA CONCELLEIRA ANA CRISTINA PÉREZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/07/2023)

Expediente núm.: 1373/2023 Anuncio Procedemento: Delegacións e Advocacións de Competencias Asunto: Delegación atribución para autorización de matrimonio civil na Concelleira Ana Cristina Pérez Cabaleiro. Por Decreto de Alcaldía número 2023-0816, do 4 de xullo de 2023, acordouse delegar puntualmente no Rita Isabel Catrina Ortolani Angel Agustin Ilisei Sofron a atribución para a autorización do matrimonio civil que se celebrará na Casa do Concello o vindeiro 19 de agosto de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
APROBACIÓN INICIAL A ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA.
ADMINISTRACIÓN LOCAL — Municipal — Gondomar (Ordenanzas e Regulamentos, 22/02/2023)

O Pleno da Corporación Municipal de Gondomar, en sesión ordinaria que tivo lugar o 26 de xaneiro de 2023, acordou aprobar inicialmente a ORDENANZA REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA. O expediente sométese á información pública e audiencia dos interesados polo prazo de trinta (30) días hábiles a contar dende o día seguinte á publicación deste anuncio no BOP, durante o cal poderán presentarse suxestións e reclamacións. O expediente poderá examinarse na Sede Electrónica do Concello de Gondomar (https://concellodegondomar.sedelectronica. gal/transparency/ea8e2966-581e-4185-a3a9-1b9e8775edde/) ou no Departamento de Secretaría con enderezo na Casa da Concello, Praza Dr. Latino Salgueiro, s/n, Gondomar. No caso de que non se presenten reclamacións ou suxestións durante o período de información pública, entenderase aprobado definitivamente este Regulamento. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. Dennis John Melikyan Kowalik
EDICTO DE APROBACIÓN DA TAXA DE MÚSICA DO MES DE ABRIL 2023.
ADMINISTRACIÓN LOCAL — Municipal — Caldas de Reis (Recadación, 02/05/2023)

En data 13 de abril de 2023 o Alcaldía ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuño de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado Tendo en conta o establecido no artigo 21.1. f) da Lei 7/1985, de 2 de abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.- APROBAR O PADRÓN MENSUAL da taxa pola prestación do servizo da escola municipal de música correspondente ao mes indicado, que responde ao detalle que figura en Anexo a esta resolución. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2024, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. -Prazo de ingreso: o período voluntario de cobranza será de DOUS MESES dende a publicación do presente edicto. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. -Lugar de ingreso e modalidade de cobro: Mediante domiciliación bancaria. Os recibos serán cargados dentro dos cinco primeiros días do período voluntario de cobranza. Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Caldas de Reis, á data da sinatura dixital. O Alcalde
NOMEAMENTO COMO PERSOAL LABORAL FIXO PERSOAL INCLUIDO PROCESOS ESTABILIZACIÓN EMPREGO PERSOAL LABORAL TEMPORAL E INTERINO
ADMINISTRACIÓN LOCAL — Municipal — Cerdedo–Cotobade (Persoal, oposicións, 10/10/2023)

Por decreto da alcaldía de data 29.09.2023 adoptouse a seguinte resolución: Visto o establecido no Punto Oitavo das Bases Xerais E Específicas Reguladoras Do Proceso De Estabilización Do Persoal Funcionario Interino E Do Persoal Laboral Temporal Do Concello De Cerdedo-Cotobade, publicadas no Boletín oficial da Provincia número 249 de data 30.12.2022 que establece que se debe elaborar a relación de aprobados e aprobadas e acreditar os requisitos. Visto que este requisito levouse ao cabo mediante o Decreto da alcaldía de data 10.08.2023 publicado no BOP nº 157 de data 16.08.2023, concedendo un prazo de vinte días hábiles que rematou o día 13.09.2023. Visto que todos os candidatos presentaron a documentación requirida en prazo. En cumprimento do disposto no Punto Oitavo das Bases Xerais E Específicas Reguladoras Do Proceso De Estabilización Do Persoal Funcionario Interino E Do Persoal Laboral Temporal do Concello De Cerdedo-Cotobade, publicadas no Boletín oficial da Provincia número 249 de data 30.12.2022 do proceso selectivo e de conformidade co artigo 21.1. h) da Lei 7/1985, de 2 de abril, de Bases do Réxime Local, 1. Nomear como persoal laboral fixo con efectos 01.10.2023 aos seguintes candidatos.2. Ordenar a convertir os contratos laboráis temporais en contratos laboráis fixos.3. Convertir o Contrato laboral a xornada parcial de Dª María Luz García Quinteiro nun contrato laboral a tempo completo, xa que así é a praza na que estabiliza.4. Publicar a presente resolución no Boletín Oficial da Provincia e na sede electrónica do Concello de Cerdedo-Cotobade.5. Proporcionar a información estatística correspondente aos resultados do proceso de estabilización de emprego temporal a través do Sistema de Información Salarial do Persoal da Administración.6. Formalizado o contrato, comunicar á oficina pública de emprego que corresponda, no prazo do dez días seguintes á súa concertación.7. Informar á representación legal dos empregados do nomeamento, aos efectos que procedan.8 Notificar a presente resolución aos interesados e dar conta ao pleno na próxima sesión ordinaria que se celebre” Cerdedo-Cotobade O alcalde, Jorge Cubela López Documento asinado á marxe na data reflictida
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 21/2023–CRÉDITO EXTRAORDINARIO 3/2023 E SUPLEMENTO DE CRÉDITO 2/2023
ADMINISTRACIÓN LOCAL — Municipal — Rosal, O (Presupostos e cadros de persoal, 07/09/2023)

Expediente: Modificación de crédito nº 21/2023–CRÉDITO EXTRAORDINARIO 3/2023 E SUPLEMENTO DE CRÉDITO 2/2023 (Expte. advo. nº 1208/2023) Trámite: Anuncio de aprobación definitiva O Pleno deste Concello, en sesión ordinaria celebrada o día 27/07/2023, aprobou inicialmente o expediente de modificación de crédito nº 1208/2023 mediante CRÉDITO EXTRAORDINARIO E SUPLEMENTO DE CRÉDITO por un importe de 339.589,10 euros financiado con cargo a RLTGX. Durante o período de exposición ao público (BOPPO nº 151 de 07/08/2023) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2023 é de 9.859.320,95 euros de gastos e 9.859.320,95 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, O ALCALDE ACCTAL Darwin Paul Raul Joaquin Gostanza Moustaid
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE ACTIVIDADES ECONÓMICAS (IAE)
ADMINISTRACIÓN LOCAL — Municipal — Grove, O (Ordenanzas e Regulamentos, 03/11/2023)

En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días hábiles a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello ( https://concellodogrove.sedelectronica. gal ). Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
APROBACIÓN DEFINITIVA EXP.110/2023 CRÉDITO EXTRAORDINARIO CON CARGO AO REMANENTE DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/05/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 71 de data 13/04/2023), quedou automáticamente elevado a definitivo o acordo plenario de aprobación inicial adoptado con data 30 de marzo de 2023, relativo ao expediente num.110/2023, de crédito extraordinario con cargo ao remanente de tesourería, por importe de 140.800,00 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS MERCEDES GUADALUPE PEACE GABARRES. DOCUMENTO ASINADO ELECTRONICAMENTE Á MARXE
DECRETO DE NOMEAMENTO DE MEMBROS DA COMISIÓN EXECUTIVA DO PADROADO CULTURAL DE LALIN E ESTABLECEMENTO DO RÉXIME ORDINARIO DE SESIÓNS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 10/07/2023)

No uso das atribucións que o artigo 21 da Lei 7/85, do 2 de abril, Reguladora das Bases do Réxime Local e artigo 43 do Regulamento de organización, funcionamento e réxime xurídico das entidades locais, aprobado polo Real Decreto 2568/86, do 28 de novembro, como parte do organigrama municipal deste goberno municipal para o presente mandato e de acordo co disposto no artigo 8 dos Estatutos do padroado Cultural de Lalín. Primeiro.- Nomear e designar como membros da Comisión Executiva do Padroado Cultural de Lalín aos seguintes: • Presidente: - D. Franklin Mauricio Gilen Canyadell Uriondo. Vicepresidenta: - Dª Dora Cecilia Sixta Covisa Orbaiceta. • Vogais: - Maria Bertha Zinchuk Brinduse. - Pedro Adolfo Eisman Peñalosa. - D. Francisco Bernardo Wills Terino. Segundo.- Establecer o réxime das sesións ordinarias da Comisión Executiva do Padroado Cultural de Lalín, que se celebrarán os mércores de cada semana ás nove horas e trinta minutos (09:30) en primeira convocatoria. Cuarto.- Dease conta ao Consello de Administración na primeira sesión que se celebre, publíquese no Boletín Oficial da Provincia, notifíquese aos interesados, surtindo efectos esta resolución a partir do día seguinte á data da mesma. Mandouno e asinouno en Lalín o día 26 de xuño de 2023 D. José Crespo Iglesias, Presidente do Padroado Cultural de Lalín, do que dá fe, como Secretario Xeral, D. César López Arribas.
DELEGACIÓN PARA CELEBRACIÓN DE MATRIMONIO CIVIL NO CONCELLEIRO JOSE A. OTERO GONZÁLEZ
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 12/06/2023)

Vista a solicitude de Zoia Hadzhiev El Morabti e Gary James Orbara Buttle de data 29/01/2023, expoñendo que desexan contraer matrimonio neste municipio o día 10 de xuño do 2023 ás 12:00 horas no municipio do Grove, así como que o dito acto sexa oficiado polo concelleiro D. Jose Antonio Otero González. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, RESOLVO: PRIMEIRO.- Delegar no concelleiro D. Jose Antonio Otero González, todas as facultades que o ordenamento xurídico atribúe á Alcaldía en relación á celebración da voda civil entre Zoia Hadzhiev El Morabti e Gary James Orbara Buttle, que terá lugar o 10 de xuño de 2023, ás 12:00 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e ao concelleiro para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretaria acctal da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente
CORRECCIÓN DE ERROS DO ANUNCIO DO BOLETÍN OFICIAL DA PROVINCIA Nº59 DE DATA 24/03/2023 DA APROB. DEF. DO CONVENIO ENTRE O CONSORCIO DA ZONA FRANCA DE VIGO, O CONCELLO DE CUNTIS E A SOCIEDADE MERCANTIL ESTATAL SUELO EMPRESARIAL DEL ATLÁNTICO, S. L., SME
ADMINISTRACIÓN LOCAL — Municipal — Cuntis (Convenios, 29/03/2023)

Advertido un erro material na publicación do día 24 de marzo de 2023 no Boletín Oficial da provincia de Pontevedra referente a aprobación definitiva do texto do convenio suscrito co Consorcio da Zona Franca de Vigo, e ca sociedade mercantil estatal SUELO EMPRESARIAL DEL ATLÁNTICO, S. L., SME. Suprimese o terceiro e cuarto parágrafo do anuncio, referido a información pública, sendo o texto correcto: “Negociado e subscrito o Convenio, polo Alcalde do Concello de Cuntis, en data 11/10/2022, polo Presidente da SEA, en data 15/10/2022 e polo Delegado Especial do Estado na CZFV, en data 17/10/2022, Na sesión extraordinaria do Pleno celebrada o 2 de marzo de 2023 aprobouse o texto definitivo do convenio suscrito co Consorcio da Zona Franca de Vigo, e ca sociedade mercantil estatal SUELO EMPRESARIAL DEL ATLÁNTICO, S. L., SME. O presente anuncio servirá de notificación aos interesados.” Cuntis, 24 de marzo de 2023 Jesus Rogelio Stefan Catalin Dediu Kuryk
APROBACIÓN DEFINITIVA ORZAMENTO 2023 E PLANTILLA DE PERSOAL
ADMINISTRACIÓN LOCAL — Municipal — Vilaboa (Presupostos e cadros de persoal, 13/04/2023)

Aprobado definitivamente polo Pleno deste Concello o Orzamento Xeral para o exercicio económico 2023 e a Plantilla do persoal, faise público segundo dispón o artigo 169.3 do R. D. Lex.2/2004, de 5 de marzo, polo que se aproba o Texto Refundido da Lei Reguladora das Facendas Locais o resumo por capítulos, co seguinte detalle: Segundo o disposto no artigo 171 do citado Real Decreto Lexislativo 2/2004, contra a aprobación definitiva do Orzamento poderase interpoñer directamente recurso contencioso-administrativo no prazo de dous meses a contar dende o día seguinte á publicación deste anuncio no Boletín Oficial da Provincia. DOCUMENTO ASINADO E DATADO ELECTRONICAMENTE
DELEGACIÓN DA PRESIDENCIA DAS COMISIÓNS INFORMATIVAS PERMANENTES
ADMINISTRACIÓN LOCAL — Municipal — Marín (Outros documentos, notificacións e informacións públicas, 20/07/2023)

De conformidade co disposto nos artigos 20.1 c) e 21 da Lei 7/1985, do 2 de abril, reguladora das bases do réxime local, e 125 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades Locais, faise público para xeral coñecemento, que a Alcaldesa de Marín, mediante resolución de núm.2023/01880 do 7 de xullo de 2023, resolveu delegar a presidencia efectiva das Comisións Informativas Permanentes constituídas neste Concello nos/as seguintes concelleiros/as: A Alcaldesa, María Ramallo Vázquez
EXPEDIENTE DE INVESTIGACIÓN INVENTARIO DE CAMIÑOS (CAMIÑO BALEA-BAREDO-BAIONA)
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/03/2023)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño Balea-Baredo, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
REMESA EIM OUTUBRO 2023
ADMINISTRACIÓN LOCAL — Municipal — Estrada, A (Recadación, 16/10/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 9/10/23 ao 9/12/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente na marxe O alcalde,
NOTIFICACIÓN DE REQUERIMENTO DE RETIRADA DE VEHÍCULO ABANDONADO
ADMINISTRACIÓN LOCAL — Municipal — Catoira (Outros documentos, notificacións e informacións públicas, 28/03/2023)

Non resultando posible a notificación do acto sinalado, de acordo co previsto no artigo 44 da Lei 30/2015 do 1 de outubro, do procedemento administrativo común das Administracións Públicas, procédese a notificar mediante publicación no BOP o seguinte: Requirimento de retirada de vehículo abandonado con titular coñecido: Segundo denuncia que encabeza o expediente relacionado, atópase abandonado no término municipal de Catoira o seguinte vehículo: Tendo en conta o tempo transcorrido sen que se proceda á retirada, o estado de falta de conservación e os sinais aparentes de abandono, polo presente oficio requírese ao interesado para que no improrrogable prazo dun mes proceda á súa retirada advertíndose que, en caso contrario, procederase á súa entrega a un Centro Autorizado de Tratamento ou instalación de recepción regulado no Real Decreto 1383/2002, do 20 de decembro, sobre xestión de vehículos ao final da súa vida útil, ou a súa adxudicación aos servizos de vixiancia e control do tráfico. Advírtese que pasado o citado prazo sen dar cumprimento ao requirido, esta Administración poderá adoptar as medidas sancionadoras previstas na Lei 10/2008 de Residuos Sólidos urbanos de Galicia e na Estatal Lei 10/1998 de Residuos do 21 de abril, que prevén sancións entre 600 e 30.000 euros para supostos de infracción grave, procedéndose ademais á retirada polo guindastre do vehículo citado, dándolle o tratamento de residuo sólido urbano de acordo coa normativa ambiental correspondente (art.86 da lei sobre Tráfico, circulación de vehículos a motor e seguridade vial, na redacción dada pola Lei 18/2009 do 23 de novembro) coa advertencia de que se lle liquidarán as taxas que se teñan devengadas polo transporte e depósito do vehículo segundo a vixente ordenanza fiscal reguladora da taxa. Durante o citado prazo dun mes poderá o interesado formular as alegacións que estimen pertinentes. Catoira, 17 de marzo de 2023.—O ALCALDE-PRESIDENTE, Asdo.: Alberto García García. (Documento asinado dixitalmente á marxe)
CONVOCATORIA PARA O OUTORGAMENTO DE SUBVENCIÓNS A ENTIDADES DE PARTICIPACIÓN SOCIAL E/OU VECIÑAL. ANO 2023
ADMINISTRACIÓN LOCAL — Municipal — Silleda (Subvencións e axudas, 05/04/2023)

O Pleno da Corporación en sesión celebrada o 26 de xaneiro de 2023, acordou prestar aprobación as Bases Reguladoras da Convocatoria de Subvencións para a realización de actividades de promoción e participación social e/ou veciñal no Concello de Silleda para a anualidade 2023, as cales foron publicadas no Boletín Oficial da Provincia de Pontevedra nº 33 de data 16 de febreiro de 2023. A Xunta de Goberno Local en sesión celebrada o 23 de marzo de 2023 acordou aprobar a convocatoria para a concesión de subvencións por procedemento de concorrencia competitiva en materia de realización de actividades de promoción e participación social e/ou veciñal no Concello de Silleda para a anualidade 2023. Código de identificación asignado a BDNS: 684551. Abrese un plazo de 1 mes contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica O Alcalde Asdo. Manuel Cuiña Fernández
APROBACIÓN INICIAL RPT
ADMINISTRACIÓN LOCAL — Municipal — Meaño (Presupostos e cadros de persoal, 12/04/2023)

Aprobada inicialmente, polo Pleno da Corporación en sesión ordinaria de data 31 de marzo de 2023, a modificación da Relación de Postos de Traballo e Anexo de Persoal do Concello de Meaño, en cumprimento do fallo contido na Sentenza n.º 00338/2022, ditada polo Xulgado do Social n.º 1 de Pontevedra, con data 20 de outubro de 2022, en relación co procedemento 0000509/2022; dando cumprimento do artigo 202 da Lei 2/2015, do 29 de abril, do emprego público de Galicia e artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométense as devanditas modificacións a información pública por un prazo de vinte días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra para que, os interesados poidan consultar o expediente e formular as alegacións que xulguen oportunas. A documentación sometida á exposición pública estará a dispor dos interesados na seguinte dirección web do Concello https://concellodemeano.sedelectrónica.gal/transparency/. De non formularse reclamacións, suxestións ou alegacións contra o mesmo, a aprobación inicial elevarase a definitiva. En Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN INSTRUMENTO PLANIFICACIÓN PLURIANUAL, ANOS 2023-2026, PARA A REDUCIÓN DA TEMPORALIDADE NO EMPREGO DO CONCELLO DE PONTEAREAS
ADMINISTRACIÓN LOCAL — Municipal — Ponteareas (Persoal, oposicións, 18/12/2023)

Con data 12 de decembro de 2023, por acordo da Xunta de Goberno Local, aprobouse o Instrumento de Planificación Plurianual, anos 2023-2026, para a redución da temporalidade do emprego no Concello de Ponteareas, do seguinte literal:
APROBACIÓN INICIAL EXPEDIENTE DE MODIFICACIÓN DE CRÉDITOS Nº 23/2023 – CREDITO EXTRAORDINARIO Nº5/2023
ADMINISTRACIÓN LOCAL — Municipal — Tui (Presupostos e cadros de persoal, 05/09/2023)

Aprobado inicialmente polo Pleno da corporación, en sesión ordinaria de data 31 de agosto de 2023, o Expediente de Modificación de Créditos nº 23/2023 – Crédito Extraordinario nº 5/2023, con cargo ao Remanente Líquido de Tesourería para financiamento das achegas municipais a subvencións e outras gastos, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO MES DE OUTUBRO 2023
ADMINISTRACIÓN LOCAL — Municipal — Cangas (Recadación, 04/10/2023)

A ALCALDÍA-PRESIDENCIA, mediante Resolución de data 27 de setembro de 2023, PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de OUTUBRO de 2023, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 05 de outubro de 2023 e 04 de decembro de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
CONVOCATORIA ASEMBLEA XERAL COMUNIDADE DE REGANTES O REGO DE SELA
SECCIÓN NON OFICIAL —  — Comunidade de Regantes O Rego de Sela (Outros documentos, notificacións e informacións públicas, 17/03/2023)

Ana Belén Fernández Iglesias, presidenta da comisión redactora, pola presente convoco a Xunta Xeral a todas as persoas da Comunidade de Regantes O Rego de Sela, que se celebrará o primeiro sábado transcorridos 15 días dende a publicación da presente ás 17:00 e 17:30 horas, en primeira e segunda convocatoria respectivamente na casa das ánimas (Igrexa de Sela- Arbo). Nota.- en caso de coincidir o sábado día 8 de Abril será posposto ao sábado seguinte. Tratarase a seguinte orden do día: 1. Aprobación, se procede, de Ordenanzas e Regulamentos polos que se rexerá a comunidade.2. Rogos e preguntas En Sela, a 10 de Marzo de 2023.—Asinado, Ana Belén Fernández Iglesias
EXPOSICIÓN PÚBLICA DE PROPOSTA DE APLICACIÓN DE ESTUDIO DE ANÁLISE E VALORACIÓN RETRIBUTIVA E FUNCIONAL DE POSTOS DE TRABALLO E MELLORA NA ORGANIZACIÓN INTERNA DA POLICÍA LOCAL E APROBACIÓN DA RELACIÓN DE POSTOS DE TRABALLO DO CONCELLO DE VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/03/2023)

A Xunta de Goberno Local, na sesión do 16 de marzo de 2023, prestou aprobación inicial á proposta de aplicación de estudio de análise e valoración retributiva e funcional de postos de traballo e mellora na organización interna da Policía Local do Concello de Vigo e aprobación da relación de postos de traballo do Concello de Vigo 2023, que se reflicte no Anexo I de dito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de taboleiro de anuncios e edictos da Sede Electrónica do Concello https://sede.vigo.org/expedientes/taboleiro/edictos.jspAsí mesmo, permanecerá dispoñible na Oficina de Asistencia de rexistro e información deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. MVG/MDG Vigo, data segundo sinatura electrónica. A Concelleira delegada da Área de Seguridade, Contratación e Xestión Municipal (delegacións por Decreto da Alcaldía de 16/04/2021 e 06/09/2022 e acordos da Xunta de Goberno Local de datas 22/04/2021 e 08/09/2022).- Patricia Rodríguez Calviño
DH. A36.91404 SOLICITUDE DE CONCESIÓN DUN CAUDAL DE AUGA POR MARÍA DURÁN FERNÁNDEZ NO LUGAR DE MATO, CONCELLO DE CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/10/2023)

Bianca Ionela Ibrian Baco, co DNI ****8522, solicita de Augas de Galicia a concesión dun caudal de auga de 831,00 m3/ano, procedente dun manancial, no lugar de Mato, parroquia de Cequeril, no concello de Cuntis (Pontevedra), con destino a rega. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en arqueta formigón e condúcese a depósito soterrado 2500 l na parc.96 do pol.79. Dende o depósito segue a parcelas 98 e 172 do pol.79, para rega destas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Jens Christian Allaoui Bchour (sinatura dixital)
CONTRATACIÓN DE PERSOAL NA CATEGORIA DE OFICIAL ELECTRICISTA
ADMINISTRACIÓN LOCAL — Municipal — Poio (Outros documentos, notificacións e informacións públicas, 12/07/2023)

Mediante Resolución de Alcaldía número 2023-0654, de data 30/06/2023, acordou a contratación como persoal laboral fixo para ocupar 1 praza de Oficia Electricista, incluída na OEP extraordinaria do ano 2022: O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Ángel Moldes Martínez
CORRECCIÓN DE ERRO EN BASES E A CONVOCATORIA DE ESTABILIZACIÓN DE PRAZAS DE PERSOAL LABORAL_CIM_ASESORA
ADMINISTRACIÓN LOCAL — Municipal — Grove, O (Persoal, oposicións, 20/02/2023)

Faise público que por acordo da Xunta de Goberno Local de data 31/01/2023 resolveuse rectificar o erro material nas bases e convocatoria de prazas de persoal laboral, nos seguintes termos: O Alcalde José A. Cacabelos Rico. Documento asinado electrónicamente.
DELEGACIÓN DE ATRIBUCIÓNS NAS CONCELLERÍAS
ADMINISTRACIÓN LOCAL — Municipal — Agolada (Outros documentos, notificacións e informacións públicas, 19/07/2023)

Con data 19 de xuño de 2023, polo Sr. Alcalde-Presidente dictouse a seguinte: Á vista do réxime xurídico aplicable en materia de Delegacións de Alcaldía nos membros da Corporación, de acordo co establecido nos artigos 43 a 45 e 114 a 118 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, en uso das atribucións conferidas polo artigo 23.4 da Lei 7/1985, do 2 de abril, Reguladora das Bases de Réxime Local, polo presente PRIMEIRO.- Realizar en favor dos Concelleiros que se citan a continuación, as Delegacións Especiais seguintes: Estas delegacións comprenden as facultades de impulso, supervisión e dirección das áreas encomendadas, sen facultades de resolución mediante actos administrativos que afecten a terceiros. SEGUNDO.- A Alcaldía, en calquera momento, poderá asumir as atribucións delegadas nesta Resolución sen prexuízo de súa avocación conforme a lexislación de procedemento administrativo común. TERCEIRO.- Da presente resolución darase conta ó Pleno na primeira sesión que celebre, notificándose, ademais, persoalmente ós designados e publicarase no Boletín Oficial da provincia de Pontevedra, sen prexuízo de súa efectividade dende o día seguinte ó da presente resolución.” En Agolada, na data da sinatura electrónica O Alcalde-Presidente Don Luis Calvo Miguélez
EXPOSICIÓN PÚBLICA CONTA XERAL 2022
ADMINISTRACIÓN LOCAL — Municipal — Nigrán (Presupostos e cadros de persoal, 10/08/2023)

Informada pola Comisión Especial de Contas o día 8 de agosto de 2023 a Conta Xeral do Concello de Nigrán correspondente ao exercicio 2022, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de 15 días durante os que os interesados poderán presentar reclamacións, reparos ou observacións. Nigrán, 8 de agosto de 2023. O ALCALDE Juan Antonio González Pérez
NOMEAMENTO FUNCIONARIO EN PRÁCTICAS
ADMINISTRACIÓN LOCAL — Municipal — Ponteareas (Persoal, oposicións, 09/03/2023)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quenda de acceso libre, que se convocou no ano 2022, no que se delegaba unha praza de policía local (persoal funcionario), da escala básica, subescala servizos especiais, clase policía local, grupo C, subgrupo C1, por oposición libre incluída na Orde de 26 de xulo de 2022, publicada no Diario Oficial de Galicia (DOG núm.194, do 6 de outubro) e logo de ver a comunicación da xefa do servizo de formación en Seguridade Pública da Academia Galega de Seguridade Pública, de data 23 de xaneiro de 2023, a alcaldesa ditou resolución nº 2023-0297, con data de 08/02/2023, pola que resolve nomear como persoal funcionario en prácticas, pertencentes á categoría da policía local, grupo C, subgrupo C1, ás seguintes persoas: - Grupo C1, - Clasificación: Administración Especial; - Subescala: Servizos Especiais; - Denominación: Policía Local Ponteareas, documento asinado electronicamente A Alcaldesa Mª Cristina Fernández Davila
DELEGACIÓN VODAS MES OUTUBRO 2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 24/10/2023)

Expedientes mes de outubro de 2023 Procedemento: Celebración Matrimonios Civís. Asunto: Autorización de Vodas Civís. Unidade Xestora: Alcaldía Documento: Anuncio da Alcaldía. Trámite: Anuncio de delegacións da presidencia en actos de vodas Civís. O que se fai público en virtude do disposto no art.44.2 do Real Decreto 2568/86 do 28 de novembro. Soutomaior, 19 de outubro de 2023. O ALCALDE, Manuel A. Lourenzo Sobral.
DELEGACIÓN VODA CIVIL Nº 33/2023 EXPEDIENTE 822/2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 27/06/2023)

Por Resolución da Alcaldía número 2023-0399 de data 21 de xuño de 2023, vense a delegar as seguintes atribucións: 1.-Delegar a presidencia do acto de voda civil que se celebrará o dia 24 de xuño de 2023 no Concelleiro D. Diego Moreira Álvarez. O que se fai público en virtude do disposto no art.44.2 do Real Decreto 2568/86 do 28 de novembro. O Alcalde DOCUMENTO ASINADO ELECTRONICAMENTE
APROBACIÓN INICIAL E EXPOSICIÓN AO PÚBLICO, MODIFICACIÓN ORZAMENTARIA POR CRÉDITO EXTRAORDINARIO CE 2/2023
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 16/10/2023)

Expediente dixital: 53/2023 A Xunta Veciñal da Entidade Local Menor de Chenlo, reunida en sesión ordinaria o día 10 de outubro de 2023, aprobou inicialmente o expediente de modificación orzamentaria mediante crédito extraordinario, financiado co remanente líquido de tesourería para gastos xerais (RLTGX). De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas pola Xunta Veciña no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde Pedáneo Jacobo Alonso Iglesias Documento asinado dixitalmente á marxe na data que figura